### Likumprojekta „Par nekustamā īpašuma Vilkupurva ielā 24, Rīgā, daļas atsavināšanu sabiedrības vajadzībām – projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts paredz no nekustamā īpašuma īpašniekiem atsavināt nekustamā īpašuma daļu ar publiskas lietošanas dzelzceļa transporta infrastruktūras izbūvi saistītās infrastruktūras attīstībai. Likumprojekts stājas spēkā normatīvajos aktos noteiktajā kārtībā. |

|  |
| --- |
| **I. Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5. pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot Likumā paredzētos nosacījumus.Atbilstoši Likuma 13. pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai nepieciešams atsavināt nekustamā īpašuma Vilkupurva ielā 24, Rīgā (nekustamā īpašuma kadastra Nr. 0100 082 0211) sastāvā esošā zemes gabala (zemes gabala kadastra apzīmējums 0100 082 0211) daļu 0,9062 ha platībā (platība var tikt precizēta pēc zemes kadastrālās uzmērīšanas) un uz tās esošās būves – dzīvojamo māju (būves kadastra apzīmējums 0100 082 0211 001), kūti (būves kadastra apzīmējums 0100 082 0211 002) un šķūni (būves kadastra apzīmējums 0100 082 0211 003).Nekustamā īpašuma daļa tiek atsavināta ar dzelzceļa transporta infrastruktūras izbūvi saistītās infrastruktūras attīstībai un atsavināšana ir vienīgais veids šī mērķa sasniegšanai.Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” Rail Baltica projektam noteikts nacionālo interešu objekta statuss.Nekustamais īpašums Vilkupurva ielā 24, Rīgā (nekustamā īpašuma kadastra Nr. 0100 082 0211) ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 22713 šādā sastāvā: zemes gabals (zemes gabala kadastra apzīmējums 0100 082 0211) 2,2701 ha platībā, dzīvojamā ēka (saskaņā ar inventarizācijas dokumentiem liters Nr.1) un divas palīgceltnes (saskaņā ar inventarizācijas dokumentiem liters Nr.2; 3) - būvju kadastra apzīmējumi 0100 082 0211 001, 0100 082 0211 002 un 0100 082 0211 003 (turpmāk – nekustamais īpašums). Īpašuma tiesības uz nekustamo īpašumu nostiprinātas sešām fiziskām personām.Zemesgrāmatā attiecībā uz nekustamo īpašumu nav reģistrētas ķīlas tiesības, piedziņas u.c. atzīmes. Rail Baltica projekta īstenošanai tika ierosināta zemes gabala (zemes gabala kadastra apzīmējums 0100 082 0211) daļas 0,9059 ha platībā atsavināšana. Saskaņā ar Rīgas domes Pilsētas attīstības departamenta 2018.gada 9.novembra atzinumu Nr.DA-18-5510-nd un Rīgas pilsētas būvvaldes 2018. gada 29. novembra atzinumu Nr. BV-18-16343-nd atlikušās zemes gabala daļas 0,3045 ha un 1,0597 ha platībā atbilst apbūves zemesgabalu prasībām, līdz ar to saskaņā ar Likuma 6.panta pirmajā daļā noteikto tās nav atsavināmas sabiedrības vajadzībām. Saskaņā ar zemes ierīcības projektu atsavināmā zemes gabala (zemes gabala kadastra apzīmējums 0100 082 0211) daļas platība ir 0,9062, savukārt atlikušo zemes gabalu daļu platība ir 0,3044 ha un 1,0595 ha.Nekustamā īpašuma sastāvā esošās divas palīgceltnes – kūts (būves kadastra apzīmējums 0100 082 0211 002) un šķūnis (būves kadastra apzīmējums 0100 082 0211 003), kas atrodas uz atsavināmā zemes gabala (zemes gabala kadastra apzīmējums 0100 082 0211) daļas, dabā neeksistē – ir nojauktas. Nekustamā īpašuma īpašnieki nav veikuši darbības, lai ierakstus par šīm būvēm dzēstu no zemesgrāmatas un Nekustamā īpašuma valsts kadastra informācijas sistēmas. Šo būvju neesamības dabā fakts ir ņemts vērā, nosakot taisnīgu atlīdzību.Pēc nekustamā īpašuma atsavināmās daļas pāriešanas valsts īpašumā, valstij būs tiesības veikt darbības, lai zemesgrāmatā sakārtotu ierakstus par būvju neesamību atbilstoši faktiskajai situācijai dabā. Atbilstoši Nekustamā īpašuma valsts kadastra informācijas sistēmas teksta datiem uz nekustamā īpašuma atsavināmās daļas - atsavināmā zemes gabala (zemes gabala kadastra apzīmējums 0100 082 0211) daļas atrodas būves (būvju kadastra apzīmējumi 01000820211004, 01000820211005 un 01000820211006), kas nav reģistrētas zemesgrāmatā. Būves dabā neeksistē – ir nojauktas. Saskaņā ar Nekustamā īpašuma valsts kadastra informācijas sistēmas (turpmāk – Kadastra informācijas sistēma) teksta datiem būvēm (būvju kadastra apzīmējumi 01000820211004, 01000820211005 un 01000820211006) īpašuma tiesības nav reģistrētas. Līdz ar to tās atzīstamas par nenoskaidrotas piederības būvēm. Nekustamā īpašuma valsts kadastra likuma 24.panta pirmās daļas 8.punktā noteikts, ka ierosināt objekta noteikšanu attiecībā uz būvēm ar nenoskaidrotu piederību, kuras atrodas uz zemes, vai Kadastra informācijas sistēmā uz zemes reģistrētām apvidū neesošām būvēm ar nenoskaidrotu piederību un dzēst būves no Nekustamā īpašuma valsts kadastra informācijas sistēmas ir tiesības zemes īpašniekam. Tādējādi attiecīgo ierakstu sakārtošana Kadastra informācijas sistēmā tiks veikta pēc nekustamā īpašuma daļas atsavināšanas.  Uz nekustamā īpašuma atsavināmās daļas - atsavināmā zemes gabala (zemes gabala kadastra apzīmējums 0100 082 0211) daļas atrodas arī mazdārziņi ar dārza mājiņu apbūvi, kas nav reģistrētas zemesgrāmatā un Kadastra informācijas sistēmā. Atbilstoši Rīgas pilsētas būvvaldes 2019. gada 19. novembra atzinumā Nr. BV-19-17176-nd norādītājam būvvaldes rīcībā nav ierosinātas būvniecības ieceres šīm būvēm. Kopīpašnieki nav iesnieguši dokumentālus pierādījumus par mazdārziņu ar dārza mājiņu rašanās tiesisko pamatu, kā arī nav pieteikuši zaudējumus. Minētais fakts nerada ierobežojumus vai šķēršļus zemes īpašuma atsavināšanas darbībām. Lai sakārtotu šo būvju piederības jautājumu un iegūtu nojaukšanas tiesības, pēc nekustamā īpašuma atsavināmās daļas atsavināšanas jaunais zemes īpašnieks būs tiesīgs iesniegt tiesā pieteikumu juridiskā fakta konstatēšanai vai vērsties ar prasību par būvju īpašuma tiesību atzīšanu zemes īpašniekam saskaņā ar likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturto daļu (ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968.pantam) vai arī vērsties būvvaldē, lai noskaidrotu šo būvju atbilstību sezonāla rakstura būvēm un tās nojauktu, pamatojoties uz Ministru kabineta 2014.gada 2.septembra noteikumu Nr.529 “Ēku būvnoteikumi” 7.6.apakšpunktu (būvniecības ieceres dokumentācija nav nepieciešama pirmās vai otrās grupas vienstāva ēkas bez pamatiem (piemēram, siltumnīca, nojume, lapene, paviljons) jaunai būvniecībai vai novietošanai ārpus publiskās ārtelpas, kā arī nojaukšanai, ja tās ekspluatācijas laiks nav ilgāks par vienu gadu un to nojauc līdz minētā termiņa beigām (ietverot nojaukšanas laiku)).Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2020. gada 26. augusta lēmumu Nr. 03-14/3355 apstiprināja taisnīgas atlīdzības apmēru par nekustamā īpašuma Vilkupurva ielā 24, Rīgā (nekustamā īpašuma kadastra Nr. 0100 082 0211) sastāvā esošā zemes gabala (zemes gabala kadastra apzīmējums 0100 082 0211) daļu 0,9062 ha (platība var tikt precizēta pēc zemes kadastrālās uzmērīšanas) un uz tās esošo būvju - dzīvojamās mājas (būves kadastra apzīmējums 0100 082 0211 001), kūts (būves kadastra apzīmējums 0100 082 0211 002) un šķūņa (būves kadastra apzīmējums 0100 082 0211 003) atsavināšanu, nosakot to EUR 118 996,32, tajā skaitā nekustamā īpašuma tirgus vērtība EUR 113 456,24 jeb EUR 12,52 par vienu kvadrātmetru un atlīdzība par zaudējumiem (atlikušās nekustamā īpašuma daļas 0,3044 ha platībā (pēc kadastrālās uzmērīšanas platība var tikt precizēta) vērtības samazinājums) EUR 5540,08 jeb EUR 1,82 par vienu kvadrātmetru.Pieci no kopīpašniekiem ir izteikuši piekrišanu apstiprinātajam atlīdzības apmēram. Viens no kopīpašniekiem nav konkrēti paudis savu gribu, kā arī nav izmantojis Likuma 27.pantā noteiktās tiesības apstrīdēt institūcijas noteikto atlīdzības apmēru. 2020. gada 13. oktobrī Ministru kabinets ir pieņēmis rīkojumu Nr. 600 “ Par nekustamā īpašuma Vilkupurva ielā 24, Rīgā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai” (turpmāk – rīkojums Nr. 600). Nekustamajam īpašumam Vilkupurva ielā 24, Rīgā (nekustamā īpašuma kadastra Nr. 0100 082 0211) saskaņā ar Likuma 10. panta pirmo daļu zemesgrāmatā ir ierakstīta atzīme – aizliegums bez Satiksmes ministrijas rakstiskas piekrišanas nekustamo īpašumu atsavināt un apgrūtināt ar lietu vai saistību tiesībām.Pēc rīkojuma Nr. 600 pieņemšanas sabiedrība ar ierobežotu atbildību “Eiropas dzelzceļa līnijas” (turpmāk - Sabiedrība) saskaņā ar Likuma 11. pantā noteikto 2020. gada 20. oktobrī nosūtīja nekustamā īpašuma īpašniekiem paziņojumu „Paziņojums par iespēju noslēgt pirkuma līgumu” ar uzaicinājumu 30 dienu laikā no dienas, kad paziņojums saņemts, paziņot par iespēju noslēgt līgumu par nekustamā īpašuma labprātīgu atsavināšanu un sniegt piekrišanu nekustamā īpašuma kadastrālajai uzmērīšanai. Paziņojumam tika pievienota rīkojuma Nr.600 izdruka, Satiksmes ministrijas 2020. gada 26. augusta lēmuma Nr. 03-14/3355 kopija un grafiskais materiāls, kurā iezīmētas atsavināmā nekustamā īpašuma robežas. Pēc minētā paziņojuma nosūtīšanas Likumā noteiktajā termiņā no pieciem nekustamā īpašuma kopīpašniekiem saņemta atbilde uz nosūtīto paziņojumu un piekrišana slēgt līgumu par nekustamā īpašuma labprātīgu atsavināšanu un veikt zemes kadastrālās uzmērīšanas darbus.Viens kopīpašnieks piekrišanu nav devis, izsakot vēlmi pārliecināties par amatpersonu parakstiem uz rīkojuma Nr. 600 un Satiksmes ministrijas 2020. gada 26. augusta lēmuma Nr. 03-14/3355. Ņemot vērā kopīpašnieka izteikto vēlmi, Sabiedrība kopīpašniekam 2021. gada 17. februārī nosūtīja prasīto dokumentu apliecinātas kopijas. Tomēr arī pēc šo dokumentu nosūtīšanas kopīpašnieks nav devis piekrišanu slēgt līgumu par nekustamā īpašuma labprātīgu atsavināšanu un veikt zemes kadastrālās uzmērīšanas darbus, norādot, ka nosūtītie dokumenti nav noformēti atbilstoši normatīvo aktu prasībām, nekonkretizējot normatīvos aktus, kuru prasības nav ievērotas.Ņemot vērā, ka Likumā noteiktajā termiņā viens no nekustamā īpašuma kopīpašniekiem nav sniedzis atbildi uz nosūtīto paziņojumu un nav devis piekrišanu slēgt līgumu par nekustamā īpašuma labprātīgu atsavināšanu un veikt zemes kadastrālās uzmērīšanas darbus, kā arī līgums par nekustamā īpašuma labprātīgu atsavināšanu nav noslēgts, ir izpildīti Likuma 13. pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Ievērojot Civillikuma 1067. un 1068.pantu, Nekustamā īpašuma valsts kadastra likuma 24. un 60.2pantu, zemes gabalu kadastrālo uzmērīšanu nevar pabeigt un nekustamā īpašuma sadali nevar reģistrēt Kadastra informācijas sistēmā un zemesgrāmatā bez visu kopīpašnieku piekrišanas, līdz ar to atsavināšanas līgumus nav iespējams noslēgt arī ar nekustamā īpašuma kopīpašniekiem, kuri piekrituši attiecīgo darbību veikšanai.Labums, ko sabiedrība iegūs, nosakot nekustamā īpašuma Vilkupurva ielā 24, Rīgā (nekustamā īpašuma kadastra Nr. 0100 082 0211) īpašniekam pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētais nekustamais īpašums  nepieciešams īpašu sabiedrības interešu un publisku mērķu sasniegšanai – dzelzceļa transporta infrastruktūras būvniecībai, kas nodrošinās Latvijas integrāciju Eiropas Savienības dzelzceļu sistēmā, veicinot Latvijas iedzīvotāju mobilitāti un tautsaimniecības attīstību. Uz atsavināmās zemes gabala daļas projektēts dzelzceļa uzbērums ar apkalpes/servisa ceļiem abās uzbēruma pusēs. Šīs zemes gabala daļas posmā atrodas divi galvenie sliežu ceļi, kā arī atzars uz projektēto kravu parku. Šajā posmā trase projektēta augstā uzbēruma tehnoloģijā ar apkalpes ceļiem abās uzbēruma pusēs, tādēļ dzelzceļa nodalījuma josla šajā posmā ir platāka nekā posmā kur dzelzceļš projektēts uz estakādes. Uzbēruma tehnoloģija salīdzinājumā ar estakādi ir ar ievērojami zemākām būvniecības un apkalpes izmaksām, kā arī drošāka avāriju gadījumā. Atsavināmo zemes gabala daļu dzelzceļa nodalījuma josla skar tik lielā platībā, lai dzelzceļa trasi pēc iespējas pietuvinātu starptautiskās lidostas “Rīga” termināļa ēkai un būtu maksimāli mazs attālums no Rīgas centrālās dzelzceļa stacijas ēkas līdz lidostas terminālim. Izbūves realizācija nav iespējama, neskarot zemes gabalu ar kadastra apzīmējumu 0100 082 0211. Ņemot vērā iepriekš minēto, kā arī Rail Baltica projekta īstenošanas nozīmīgumu, nepieciešams iegūt valsts īpašumā nekustamā īpašuma Vilkupurva ielā 24, Rīgā (nekustamā īpašuma kadastra Nr. 0100 082 0211) sastāvā esošā zemes gabala (zemes gabala kadastra apzīmējums 0100 082 0211) daļu 0,9062 ha platībā un uz tās esošās būves - dzīvojamo māju (būves kadastra apzīmējums 0100 082 0211 001), kūti (būves kadastra apzīmējums 0100 082 0211 002) un šķūni (būves kadastra apzīmējums 0100 082 0211 003), pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Nekustamā īpašuma Vilkupurva ielā 24, Rīgā (nekustamā īpašuma kadastra Nr. 0100 082 0211) sastāvā esošā zemes gabala (zemes gabala kadastra apzīmējums 0100 082 0211) daļa 0,9062 ha platībā pēc likuma spēkā stāšanās normatīvajos aktos noteiktajā kārtībā tiks kadastrāli uzmērīta un atdalīta, pēc tam kopā ar būvēm ierakstīta zemesgrāmatā uz valsts vārda Satiksmes ministrijas personā.Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – atkarībā no konkrētās tiesiskās situācijas ieskaitījusi to īpašnieka norādītajā bankas kontā vai deponējusi zvērināta tiesu izpildītāja depozīta kontā, vai noguldījusi atlīdzību bankas kontā Likuma 33. pantā noteiktajā kārtībā.Atbilstoši Likuma 16.panta pirmajai daļai, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības) un par kurām institūcija nav tieši paziņojusi, ka tā uzņemas attiecīgos apgrūtinājumus un nastas. Saskaņā ar Likuma 27. panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par likumprojektu, ar kuru atsavina nekustamo īpašumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un sabiedrība ar ierobežotu atbildību “Eiropas dzelzceļa līnijas”.  |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Likumprojekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic likumprojekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā risinātie jautājumi skar tiesību subjektus – fiziskas un juridiskas personas. Nekustamais īpašums ir nepieciešams Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Likumprojekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

v\_sk= 2799